EkBass/fiwiki-20250220-pages-articles huggingface dataset:
Lugna Favoriter

Lugna Favoriter on ruotsalainen kaupallinen radiokanava, joka soittaa rauhallista popmusiikkia. Lugna Favoriter aloitti toimintansa Tukholmassa 19. huhtikuuta 1996 ja se on osa Viaplay Group-mediakonsernia. Se laajensi Göteborgiin vuonna 2002. Myöhemmin taajuusalueita tuli yhä lisää, ja vuonna 2004 Lugna Favoriter sai käyttöönsä lukuisia Ruotsin NRJ:n entisiä taajuuksia NRJ:n vetäytyessä kolmelle suurkaupunkialueelle. Vuonna 2009 Lugna Favoriter puolestaan luovutti taajuuksia saman konsernin RIX FM:lle ja 1. heinäkuuta 2010 alkaen kanavan Tukholman ulkopuolella olevat taajuudet siirtyivät niin ikään samaan konserniin kuuluvalle Bandit Rock-radiokanavalle. Lugna Favoriteriä voi kuunnella enää Tukholmassa taajuudella 104,7 MHz ja muualla internetissä sekä mobiilissa. Kanavan tunnuslause on Mer musik, mindre prat, suomennettuna Enemmän musiikkia, vähemmän puhetta. == Aiheesta muualla == * Lugna Favoriter Luokka:Ruotsalaiset radioasemat Luokka:Vuonna 1996 perustetut radioasemat
Rauman palo

thumb|Vuoden 1640 palossa tuhoutuneen Pyhän Kolminaisuuden kirkon rauniot. Monien muiden puukaupunkien tavoin Vanha Rauma on palanut lähes kokonaan useaan kertaan. Viimeisin suuri palo oli vuonna 1682. Sen sanotaan saaneensa alkunsa torin laidalla sijainneesta Pungilan talosta.Vanha Rauma. Web Archive (Rauman kaupunki 20.8.2007.). Palon jälkeen kaupungin suurimpia katuja suoristettiin.Vanha Rauma Opetusministeriö Raumalla on ollut merkittäviä paloja ainakin seuraavina vuosina:Rauman Anundilanvaheen arkeologinen valvonta 2009. Museovirasto (PDF).Paloturvallisuus ja kaupunkipalot Suomen puukaupungeissa Oulun yliopisto *1522 *1536 *1538 *1640 *1682 *1713-1715 ==Lähteet== Palo 1682 Luokka:1682 Luokka:1600-luvun tulipalot Luokka:Tulipalot Suomessa Luokka:Kaupunkien palot
Georges Vacher de Lapouge

Kreivi Georges Vacher de Lapouge (12. joulukuuta 1854 Neuville-de-Poitou – 20. helmikuuta 1936 Poitiers), oli ranskalainen antropologi. Vacher de Lapouge toimi silloin kun frenologia oli suurimmillaan, ja oli Arthur de Gobineaun ja Houston Stewart Chamberlainin kanssa aikansa suurimpia arjalaisen rodun ihailijoita. Alussa hän oli asianajaja, mutta muutti uransa luettuaan Charles Darwinia. Vacher de Lapouge oli Ernst Haeckelin ja Alphonse Pyrame de Candollen oppilas. Vasten Gobineauta Vacher de Lapouge oli antisemiittinen, kuten Gobineau hänen kirjoitukset saivat hyvän vastaanoton Saksassa. Hän näki suuren vaaran rotusekotuksessa. Hänen mukaan kaksi kolmasosaa Euroopan väestöstä oli sekoituksia dolikocefaalien ja brakycefalien välillä. Hän uskoi tulevaisuuden rotusotaan.Kramár 2000, s. 168 == Teokset == *Les Sélections sociales (1896) *L'Aryen et son rôle social (1899) *Race et milieu social: essais d'anthroposociologie (1909) == Lähteet == * Kramár, Leo, Rasismens ideologer (2000) === Viitteet === == Aiheesta muualla == * Vacher de Lapouge antropologi: Race, classe et eugénisme * Arthur de Gobineau ja Vacher de Lapouge * Keskustelu rasismin pseudotieteestä Luokka:Ranskalaiset antropologit Luokka:Vuonna 1854 syntyneet Luokka:Vuonna 1936 kuolleet
Henri de Boulainvilliers

Anne Gabriel Henri Bernard, markiisi de Boulainvilliers (11. lokakuuta 1658 Saint-Saire - 23. tammikuuta 1722 Pariisi), oli ranskalainen historioitsija. Markiisi de Boulainvilliers ja hänen ystävänsä Nicolas Fréret levittivät 1700-luvun alussa oppia kaksirotuteoriasta, jolla tuli olemaan paikkansa Ranskan politiikan aatehistoriassa. Teoksessa Historie de l'ancien gouvernement de la France (1727) tämä oppi on laadittu. Ranskan kansa periytyi sen mukaan kahdesta kansasta: gallo-roomalaisista ja frankeista. Talonmiehet ja porvarit olivat niitä ensimmäisiä ja aristokraatit frankeja. Boulainvilliers aatteet omaksui m.m. Montesquieu ja se on myös Arthur de Gobineaun opin pilari. Kansa muodostuu tämän opin mukaan aina kahdesta elementistä: valloittajat ja valloitetut, voittajat ja häviäjät.Kramár 2000, s. 30 == Lähteet == * Kramár, Leo, Rasismens ideologer (2000) * Svensk uppslagsbok, 4 (1930) Luokka:Ranskalaiset historioitsijat Luokka:Vuonna 1658 syntyneet Luokka:Vuonna 1722 kuolleet
Charles Edward

Charles Edward (19. heinäkuuta 1884 – 6. maaliskuuta 1954) oli englantilainen prinssi, Saksi-Coburg-Gothan herttua ja brittiläinen Albanyn herttua sekä Saksi-Coburg-Gothan suvun päämies vuosina 1900–1950. Charles Edward oli kuningatar Viktorian pojanpoika. Hän peri 14-vuotiaana sedältään Alfredilta saksalaisen Saksi-Coburg-Gothan herttuakunnan herttuan arvonimen ja joutui muuttamaan vasten tahtoaan Saksaan. Siellä nuori prinssi sopeutui paikalliseen yläluokkaiseen elämäntapaan ja piireihin. Hänen asemansa Saksan armeijan upseerina ensimmäisessä maailmansodassa johti brittiläisten titteleiden riisumiseen vuonna 1919. Hän menetti valtansa herttuakunnassaan Saksan vuoden 1918 vallankumouksen seurauksena. Charles Edward liittyi Saksan kansallissosialistiseen työväenpuolueeseen. Toisen maailmansodan jälkeen liittoutuneet määräsivät natsimieliselle prinssille valtavat sakot ja neuvostojoukot takavarikoivat suuren osan hänen maistaan. Karkotettuna hän katsoi vuonna 1953 saksalaisen elokuvateatterin valkokankaalta, miten hänen siskonsa ja muut sukulaisensa juhlivat hänen serkkunsa Yrjö V:n pojantyttären Elisabetin kruunaamista Englannin kuningattareksi. Charles Edward oli Ruotsin kuninkaan Kaarle XVI Kustaan isoisä. Charles Edwardin isä oli Viktorian nuorin poika prinssi Leopold, joka kuoli neljä kuukautta ennen Charles Edwardin syntymää. Charles Edwardin vanhin tytär oli Ruotsin prinsessa Sibylla, kuningas Kaarle XVI Kustaan äiti. Charles Edwardin nuorin tytär prinsessa Carolinen (22. kesäkuuta 1912 - 5. syyskuuta 1983) avioitui kolmesti. Ensimmäisen puoliso oli 14. joulukuuta 1931 Kreivi Friedrich Wolfgang Otto von Castell-Rüdenhausen (27. kesäkuuta 1906 – 11. kesäkuuta 1940). Yksi parin pojista avioitui suomalaisen kanssa, joten suku siirtyi Suomeen. *Kreivi Conradin Friedrich von Castell-Rüdenhausen (10. lokakuuta 1933 – 1. lokakuuta 2011), hän on siis Ruotsin kuninkaan Kaarle XVI Kustaan serkku. Kreivi Conradin puoliso oli Marta Catharina Lonegren ja he avioituivat 6. heinäkuuta 1961. Avioliitosta on kaksi lasta ja kuusi lastenlasta: ** Kreivitär Anne- Charlotte Catharina Victoria von Castell-Rüdenhausen (7. huhtikuuta 1962), hänen puolisonsa on Martti Rappu ja he avioituivat 4. heinäkuuta 1986, heillä on kolme lasta. Anne-Charlottella on myös lapsi Tommy Mikael Alérin kanssa: *** Henrik Michael Frederik von Castell-Rüdenhausen (23. joulukuuta 1982), puoliso Malin Meinander vuonna 2014 ja heillä on yksi lapsi: **** Adrian of Castell-Rüdenhausen (2012) *** Patrick Martin Conradin Rappu (3. syyskuuta 1987) *** Richard Valdemar Rappu (1. toukokuuta 1989) *** Fredrik Carl Anton Rappu (7. marraskuuta 1990) ** Kreivi Carl-Eduard Friedrich Hubertus von Castell-Rüdenhausen (15. maaliskuuta 1964), puoliso Lisbeth Marie Raunig 6. maaliskuuta 1999 ja heillä on kaksi lasta: *** Kreivi Sarah Carolina Victoria von Castell-Rüdenhausen (19. syyskuuta 1999) *** Kreivi Markus Wilhelm Friedrich von Castell-Rüdenhausen (10. huhtikuuta 2004) Luokka:Yhdistyneen kuningaskunnan kuninkaalliset Luokka:Saksalaiset aateliset Luokka:Vuonna 1884 syntyneet Luokka:Vuonna 1954 kuolleet
Sønder Felding

Sønder Felding on kaupunki Keski-Jyllannissa Tanskassa. Sen arvioitu asukasluku oli vuoden 2011 alussa 1 540. Sønder Feldingin pinta-ala on 1 323,5 neliökilometriä ja se kuuluu Herningin kuntaan. Entinen yleisurheilija ja Kansainvälisen olympiakomitean jäsen Niels Holst-Sørensen on syntynyt Sønder Feldingissä. ==Lähteet== == Aiheesta muualla == * Kaupungin kotisivut Luokka:Tanskan taajamat Luokka:Herningin kunta
1001 Gaussia

1001 Gaussia on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi S. Belyavskij vuonna 1923. Asteroidi sai nimensä matemaatikko Carl Friedrich Gaussin mukaan, joka oli esimerkiksi laskenut Cereksen ja Pallaksen radat. Ennen nimeämistään kohde tunnettiin tunnuksella 1923 OA. ==Lähteet== *JPL Small-Body Database Browser: 1001 Gaussia (1923 OA) * *Berliinistä Göttingeniin - matematiikan kehityksestä 1800-luvulla *Discovery Circumstances: Numbered Minor Planets (1)-(5000): Minor Planet Center Luokka:Päävyöhykkeen asteroidit
Københavns Idræts Forening

Københavns Idræts Forening on yleisurheiluseura Kööpenhaminasta, Tanskasta. Seura perustettiin vuonna 1892 nimellä Københavns Fodsports-Forening, mutta se muutti nimensä nykyiseksi jo vuonna 1914. Københavns Idræts Forening on Tanskan vanhin yleisurheiluseura ja käyttää kotistadioninaan Østerbro Stadionia. Seura on menestynyt sekä kansallisella että kansainvälisellä tasolla. 37 sen edustajaa on kilpaillut olympialaisissa ja esimerkiksi 800 metrin juoksun maailmanennätysmies Wilson Kipketer edusti seuraa. Københavns Idræts Foreningilla on seuroista toiseksi eniten Tanskan-mestareita, enemmän on vain Spartalla. == Seuraa edustaneita urheilijoita == * Christian Christensen * Vilhelm Gylche * Mogens Guldberg * Niels Holst-Sørensen * Valther Jensen * Henrik Jørgensen * Wilson Kipketer * Gunnar Nielsen * Henry Petersen * Aage Rasmussen * Eugen Schmidt * Ernst Schultz * August Sørensen * Marinus Sørensen == Aiheesta muualla == * Seuran kotisivut Luokka:Tanskalaiset yleisurheiluseurat Luokka:Vuonna 1892 perustetut urheiluseurat Luokka:Kööpenhaminan urheilu
Hernepensaat

Hernepensaat (Caragana) on hernekasvien (Fabaceae) heimoon kuuluva suku. ==Kuvaus== Hernepensaat ovat kesävihantia yksikotisia pensaita, jotka ovat toisinaan piikkisiä. Lehdet sijaitsevat kierteisesti. Lehdet ovat parilehdykkäisiä ja tasaparisia. Lehtien keskiranka on tavallisesti otaan päättyvä. Lehdykät ovat ehytlaitaisia. Kaksineuvoiset kukat sijaitsevat lehtihangoissa yksittäin tai 2–4 yhdessä. Verhiö on kellomainen ja teriö perhomainen ja keltainen. Hedelmä on pitkä ja kapea palko. ==Lajeja== * Caragana arborescens – siperianhernepensas * Caragana aurantiaca – oranssihernepensas * Caragana frutex – euroopanhernepensas * Caragana grandiflora – kaukasianhernepensas * Caragana jubata – arohernepensas * Caragana microphylla – mantšurianhernepensas * Caragana pygmaea – kääpiöhernepensas * Caragana turkestanica – turkestaninhernepensas ==Lähteet== == Aiheesta muualla == * Finto: Kassu – Kasvien suomenkieliset nimet: Caragana * Suomen Lajitietokeskus: Hernepensaat – Caragana *Funet: Hernepensaat (Caragana) *ITIS: Caragana *Flora of China: Caragana Luokka:Hernekasvit
The Theatre

The Theatre ('Teatteri') oli Lontoon ulkopuolelle 1576 rakennettu teatteri, jossa esitettiin muun muassa William Shakespearen näytelmiä ja jossa hän itsekin näytteli seurueessa nimeltä Lord Chamberlain's Men. Erimielisyydet omistajan kanssa saivat seurueen siirtymään 1597 Curtain-teatteriin. Itse rakennus purettiin ja siirrettiin 1598 Thamesjoen toiselle puolelle The Globen rakennusmateriaaliksi. The Theatren jäänteitä on kaivettu esiin sen jälkeen kun The Tower Theatre Company osti tontin rakentaakseen siihen itselleen teatterin. He pyysivät arkeologeja tutkimaan paikan, jolloin paljastui että paikalla oli ollut The Theatre, mutta sieltä löytyi myös aiemmin keskiajalla toimineen panimon jäänteitä. Yleisradio, kulttuuriuutiset The Theatre on Lontoon ensimmäinen teatterirakennus. The Red Lion oli toiminut laitosteatterina, mutta sitä ei ollut alun perin rakennettu teatteriksi. Teatterin rakentamisessa oli mukana Red Lionin omistaja John Brayne ja hänen lankonsa James Burbage. Kun Curtain rakennettiin lähistölle, seudusta oli tulossa Lontoon huvielämän keskus, joskin syntisenä pidetty. Lähellä oli myös teatteri nimeltä The Rose (1587), jota parhaillaan kaivetaan esiin. Teatterit rakennettiin Lontoon ulkopuolelle juuri siksi, että haluttiin välttää paheksujien toimenpiteitä. . Romeon ja Julian uskotaan saaneen ensiesityksensä The Theatressa, ja siellä on esitetty tiettävästi myös Venetsian kauppiasta. The Theatrelle kirjoittivat näytelmiä myös Christopher Marlowe ja Thomas Kyd. Uuden teatterin rakentaminen aloitettiin 2012. ==Lähteet== ==Aiheesta muualla== *The Theatren kotisivu Luokka:Lontoon teatterit Luokka:Hackneyn rakennukset ja rakennelmat Luokka:Lontoon entiset rakennukset ja rakennelmat Luokka:William Shakespeare
Pienoishuone

Pienoishuone on yhden huoneen nukkekoti eli pienoismalli jostain huoneesta tai ulkotilasta kuten puutarhasta. Pienoishuone on pieni, yleensä kolmen seinän rajaama tila, johon lavastetaan tuokiokuva. == Pienoishuoneet harrastuksena== Pienoishuoneita voi tehdä esimerkiksi pahvilaatikkoon, paperikassiin, korurasiaan tai puusta tehtyyn vitriinilaatikkoon, jossa on lasinen etuseinä. Pienoishuoneita on tehty myös vanhojen kirjojen sisään, kastelukannuun, monitoriin, kaiuttimeen ja ompelukonelaatikkoon. Pienoishuoneisiin voidaan tehdä paljon eri tyylisiä sisustuksia. Nukkekodeissa on tyypillisesti aina tietyt huoneet (keittiö, makuuhuone, olohuone, kylpyhuone, lastenhuone), jotka on sisustettu samaan tyyliin ja aikakauteen. Pienoishuoneiden rakentaja taas voi keskittyä esimerkiksi kylpyhuoneisiin kautta vuosisatojen tai eri maalaisiin keittiöihin. Pienoishuoneita rakennetaan myös lahjaksi. Suosittuja ovat esimerkiksi ristiäislahjoiksi tehdyt lastenhuoneet, häälahjoiksi tehdyt hääparinuket rekvisiittoineen ja syntymäpäivälahjat, joihin kerätään päivänsankarin elämään ja harrastuksiin liittyviä elementtejä. == Tunnetuimmat pienoishuoneet == Maailman tunnetuimpia pienoishuoneita ovat niin sanotut Thorne-huoneet, Narcissa Niblackin ja hänen palkkaamiensa ammattilaisten vuosina 1932-1940 tekemät 100 huonetta, joista 68 on yhä näytteillä hänen kotikaupungissaan Chicagossa Museum of Science and Industry -museossa. Huoneiden aiheet vaihtelevat 1200-luvun eurooppalaisista huoneista 1930-luvun amerikkalaisiin huoneisiin, esimerkiksi Ludvig XVI:n makuuhuone ja Henrik VIII:n linnan sali, Santa Fe -ruokasali, japanilaiset ja kiinalaiset huoneet, art deco -huone ja tudorilaiset ja viktoriaaniset huoneet. . == Suomen tunnetuimmat pienoishuoneet == Suomalaiset nukkekotiharrastajat järjestävät aika ajoin näyttelyitä. Pienenkin nukkekodin kuljettaminen näyttelypaikalle on iso urakka, sillä se voi sisältää satoja pieniä yksityiskohtia, joten purkamiseen ja uudelleenasetteluun menee paljon aikaa. Siksi näyttelyihin tuodaankin usein helpommin siirrettäviä pienoishuoneita, joissa esineet on voitu liimata paikoilleen. Suomalaisia pienoishuoneita on esitelty esimerkiksi Nukkekotielämää- sekä Hienoimmat nukkekotini -kirjoissa. Tampereen Muumilaaksossa on pysyvästi esillä Tuulikki Pietilän Muumi-aiheisia pienoishuoneita. ==Lähteet== Luokka:Pienoismallit
Madara Palameika

Madara Palameika (s. 18. kesäkuuta 1987 Talsi) on latvialainen keihäänheittäjä. Palameika voitti alle 23-vuotiaiden Euroopan-mestaruuden vuonna 2009 Liettuan Kaunasissa maansa ennätyksellä 64,51 m. Kaksi vuotta aiemmin, vuoden 2007 alle 23-vuotiaiden EM-kilpailuissa, hän sijoittui kolmanneksi. Berliinin MM-kilpailuissa 2009 Palameika karsiutui loppukilpailusta heitettyään karsinnassa 52,98 metriä. Barcelonan EM- kilpailuissa 2010 hän sijoittui kahdeksanneksi tuloksella 60,78 m. Daegun MM- kilpailuissa 2011 Palameika oli yhdestoista tuloksella 58,08 m. Helsingin EM- kilpailuissa 2012 Palameika sijoittui kahdeksanneksi tuloksella 56,82 m. Lontoon olympialaisissa 2012 Palameika oli finaalin kahdeksas tuloksella 60,73 m. Moskovan MM-kilpailuissa 2013 hän jäi karsintaan. Zürichin EM-kilpailuissa 2014 Palameika sijoittui neljänneksi tuloksella 62,04. Pekingin MM- kilpailuissa 2015 hän karsiutui loppukilpailusta. Amsterdamin EM-kilpailuissa 2016 hän sijoittui seitsemänneksi tuloksella 60,39 ja Rio de Janeiron olympialaisissa kymmenenneksi tuloksella 60,14. Lontoon MM-kilpailuissa 2017 hän karsiutui loppukilpailusta. Berliinin EM-kilpailuissa 2018 hän oli yhdeksäs. Hän karsiutui loppukilpailusta Dohan MM-kilpailuissa 2019. Vuodelle 2021 siirretyissä Tokion olympialaisissa hän oli yhdestoista. Hän karsiutui loppukilpailusta Eugenen MM-kilpailuissa 2022. Saman kesän Münchenin EM- kilpailuissa hän oli yhdeksäs. Palameikan ennätys on 9. syyskuuta 2016 Brysselissä heitetty 66,18 m. Tulos on myös Latvian ennätys. == Lähteet == Luokka:Latvialaiset keihäänheittäjät Luokka:Vuonna 1987 syntyneet Luokka:Elävät henkilöt
Kansanvallan päivä

Kansanvallan päivää on vietetty 17. heinäkuuta vuoden 1919 Suomen hallitusmuodon vahvistamisen kunniaksi vuodesta 1992 alkaen. Kansanvallan päivän ideoi silloinen Suomen Pankin johtokunnan jäsen, entinen pääministeri Kalevi Sorsa, joka toimi vuonna 1992 myös Suomen itsenäisyyden 75-vuotisjuhlavuoden toimikunnan puheenjohtajana. Ensimmäisen kansanvallan päivän pääjuhla pidettiin Savonlinnassa, ja juhlapuheen pitänyt Kalevi Sorsa korosti, että ”kaikki mitä meillä on, on kansanvallan varassa rakennettu”. Virkamiesten valmistelema juhlapäivä ei saavuttanut valtakunnallista suosiota ja sen vietto hiipui nopeasti. Päivän juhlistaminen on muodostunut tavaksi vain entisissä Vammalan ja Mouhijärven kunnissa, jotka nykyisin kuuluvat Sastamalan kaupunkiin. Kansanvallan päivän juhla on kesäinen toritapahtuma, jossa muun ohjelman lisäksi ihmisillä on mahdollisuus puhua haluamistaan asioista julkisesti. Tapahtumassa julkistetaan joka vuosi myös äänestyksellä valittu Sastamalan Avainhenkilö. Avainhenkilön tulee olla syntyperäinen sastamalalainen tai Sastamalassa asuva henkilö, joka on toiminut paikkakunnan hyväksi ja tehnyt sitä tunnetuksi. ==Lähteet== Luokka:Suomalaiset juhlapäivät Luokka:Heinäkuun juhlapäivät
Linda Stahl

Linda Stahl (s. 2. lokakuuta 1985 Steinheim) on saksalainen keihäänheittäjä. Alle 23-vuotiaiden EM-kilpailuissa vuonna 2007 Stahl voitti kultaa.Debrecen 2007 European Athletics Result Service Osakan MM-kilpailuissa 2007 Stahl sijoittui kahdeksanneksi heitettyään 61,03 metriä ja Berliinin MM-kilpailuissa 2009 kuudenneksi heitettyään 63,23 metriä. Barcelonan EM-kilpailuissa 2010 hän voitti Euroopan-mestaruuden ennätyksellään 66,81 m. Daegun MM-kilpailuissa 2011 hän selviytyi loppukilpailuun, muttei heittänyt siinä. Helsingin EM- kilpailuissa 2012 Stahl saavutti pronssia tuloksella 63,69 m. Lontoon olympialaisissa hän sijoittui niin ikään kolmanneksi heitettyään 64,91 m. Moskovan MM-kilpailuissa 2013 hän sijoittui neljänneksi tuloksella 64,78 m. Zürichin EM-kilpailuissa 2014 hän sai pronssia tuloksella 63,91. Pekingin MM- kilpailuissa 2015 hän oli kymmenes. Hän sai hopeaa Amsterdamin EM-kilpailuissa 2016 tuloksella 65,25. Rion olympialaisissa hän sijoittui 11:nneksi. Stahlin ennätys on kesäkuussa 2014 heitetty 67,32 m. == Lähteet == Luokka:Saksalaiset keihäänheittäjät Luokka:Saksalaiset olympiamitalistit Luokka:Vuonna 1985 syntyneet Luokka:Elävät henkilöt
Yhdystie 2831

Yhdystie 2831 on yhdystie Hämeenlinnan kaupungin ja Lopen kunnan alueella Kanta-Hämeessä. Tie alkaa valtatieltä 10 Rengon Nummenkylässä, kulkee Rengon Lietsan kautta, ylittää kantatien 54 ja päättyy yhdystielle 2824 Lopella. Tie, samoin kuin sen jatkona Tammelan Portaan suuntaan oleva osuus yhdystiestä 2824, on osa valtakunnalliseksi matkailutieksi ja valtakunnallisesti merkittäväksi rakennetuksi kulttuuriympäristöksi nimetyn historiallisen Hämeen härkätien reittiä. Osuudella Nummenkylä–Lietsa valtatien 10 ja kantatien 54 välillä se on myös yksi Tiehallinnon määrittelemistä museoteistä, Porras–Renko-tie. Museotien varrelle jäävät vuonna 1936 tieoikaisun yhteydessä käytöstä jäänyt rauniotie ja seitsemän pitäjän rajaksi mainittu Palsankallion rajapaikka.Tien opastaulu. Museotienä oleva osuus tiestä on päällystämätön. Osoitenimenä tiellä on Hämeenlinnassa aiemman Rengon kunnan alueella Hämeen Härkätie ja sen jälkeen Lopella Härkätie. Ennen nykyisen valtatien 10 rakentamista 1960-luvun alussa tie oli osa silloista valtatietä 10. Kuva:Yhdystie_2831_päällystämätön.jpg|Tien päällystämätöntä museotieosuutta Kuva:Rauniotie.JPG|Vuonna 1936 käytöstä jäänyt rauniotie Kuva:Kilometripylväs museotiellä Rengossa.JPG|Kilometripylväs museotieosuudella Kuva:Museotien opaste Rengossa.JPG|Museotien opaste Kuva:Palsankallio.JPG|Palsankallion rajakivi ==Lähteet== ==Aiheesta muualla== 2831 Luokka:Hämeen Härkätie Luokka:Lopen liikenne Luokka:Hämeenlinnan liikenne 10
Seututie 257

Seututie 257 on Laviasta Ulvilan Kullaalle johtava seututie. Tie erkanee Kantatie 44:stä muutaman kilometrin Lavian keskustasta etelään ja päättyy Valtatie 11:een Kullaan Koskin taajamassa. Tie on pituudeltaan 24 kilometriä ja se on hyvin mutkainen ja asfalttipäällyste on paikoin heikkokuntoinen. Tie noudattaa valtatie 11:n vanhaa reittiä. Tie kulkee pääosin metsämaisemassa ja sen varrella on vain vähän asutusta. 257 Luokka:Lavia Luokka:Ulvilan liikenne
Kumiviikuna

Kumiviikuna eli huonekumipuu, fiikus (Ficus elastica) on viikunoihin kuuluva vanha ja yleisesti käytetty huonekasvi. Luontaisissa oloissa kumiviikuna kasvaa isoksi puuksi. Laji on kotoisin Itä-Intiasta ja Malesiasta. Kasvista saatavaa valkoista maitiaisnestettä käytettiin ennen kumiteollisuudessa. == Ulkonäkö == Luonnossa kumiviikuna kasvaa korkeaksi, jopa 60 metriä korkeaksi puuksi. Lehdet ovat 15–30 senttimetriä pitkät ja 7–15 senttimetriä leveät. Ne ovat nahkeat, kiiltävät ja tummanvihreät. Huonekasvina tila ja olosuhteet kuitenkin rajoittavat kasvua, joten kumiviikuna muistuttaa huonekasvina suurimmillaan kookasta puuvartista pensasta. Kumiviikunasta on paljon erilaisia lajikkeita. Lajikkeiden lehtien väri vaihtelee vihreänkirjavasta tasaisen tummanvihreään. Kirjavalehtiset lajikkeet ovat muita vaativampia. == Lähteet == == Aiheesta muualla == * ITIS: Ficus elastica * United States Department of Agriculture (USDA): Ficus elastica * Flora of China: Ficus elastica Luokka:Viikunat Luokka:Huonekasvit
Mark Oliphant

Mark Oliphant (8. lokakuuta 1901 Adelaide – 14. heinäkuuta 2000 Canberra) oli australialainen ydinfyysikko. Hän oli kehittämässä ensimmäistä atomipommia, mutta kääntyi pian ydinaseiden vastustajaksi. Hän toimi 1970-luvulla Etelä- Australian kuvernöörinä. Australiassa syntynyt Oliphant opiskeli brittifyysikko Ernest Rutherfordin laboratoriossa Cambridgen yliopistossa. Hän kuului atomeja halkovaan ryhmään Cavendish-laboratoriossa vuonna 1932 ja kehitti toiseen maailmansotaan tutkaa, jonka jäljiltä välivaiheiden kautta syntyi nykyaikainen mikroaaltouuni. Vuodesta 1943 alkaen hän johti brittiläisten ja australialaisten fyysikoiden ryhmää atomipommin valmistamiseen tähdänneessä Manhattan-projektissa Los Alamosissa, Yhdysvalloissa. Hiroshiman ja Nagasakin atomipommitusten jälkeen Oliphant kääntyi ydinaseiden vastustajaksi ja kannatti koko loppuelämänsä aseriisuntaa, atomienergian rauhanomaista käyttöä ja myös vaihtoehtoista energiantuotantoa. Hän moitti itseäänkin ”sotarikolliseksi”. Oliphant palasi ulkomailta Australiaan vuonna 1950. Hän oli perustamassa Australian tiedeakatemiaa. Vuosina 1971–1976 hän toimi Etelä-Australian osavaltion kuvernöörinä. Hän kuoli 98-vuotiaana heinäkuussa 2000. == Lähteet == * Luokka:Australialaiset fyysikot Luokka:Ydinfyysikot Luokka:Australialaiset poliitikot Luokka:Vuonna 1901 syntyneet Luokka:Vuonna 2000 kuolleet
Mamai

Mamai (mongoli: Мамай, tataari: Мамай); (1325?–1380/1381) oli Kultaisen ordan ylipäällikkö 1370-luvulla. Kultaisen ordan Berdi Beg-kaanin valtakaudella vuosina 1357-1359 Mamaista tuli beylerbei, joka komensi armeijaa sen ylipäällikkönä. Berdi Begi-kaanin salamurhan jälkeen vuonna 1359 Mamai pyrki syrjäyttämään hänen veljensä ja murhaajansa Qulpa-kaanin (1359-1360), jonka Nawruz Beg-kaani (hallintokausi 1360) murhasikin vajaan puolen vuoden kuluttua. Kenraali Mamai ei itse ollut Tšingis-kaanin suora jälkeläinen eikä voinut siksi pyrkiä valtakunnan johtoon kaaniksi. Tämän jälkeen vuosina 1361-1379 ordassa oli kuusitoista eri kaania, joista muutama oli täysin Mamain alainen nukkehallitsija ja yksi kaanitar Tūlūn Beg (k. 1386) Berdi Begin tytär, joka oli vielä hänen vaimonsa. Kultaisen ordan hajaannuksen vuoksi venäläiset ruhtinaskunnat lopettivat sille vuonna 1371 veronmaksun. Mamai järjesti vuonna 1378 rangaistusretken, mutta Moskovan suuriruhtinas Dmitri Donskoi löi Mamain joukot kahteen otteeseen vuonna 1378 Vožhajoella ja vuonna 1380 Kulikovossa, minkä jälkeen Toktamyš-kaani voitti hänet Kaltšikjoella houkuteltuaan Mamain komentajat eli emiirit puolelleen. Kenraali Mamai pakeni Krimille Genovan siirtokunta Kaffaan, missä Toktamyšin kätyrit salamurhasivat hänet vuonna 1380/1381.[tähän on paljon hyviä kirjaviitteitä englanninkielisessä Wikipedia-artikkelissa, mutta ne eivät ole luettavina verkossa] Howorth, H. H., History of the Mongols from the 9th to the 19th Century. Part II.1. London, 1880. Ss. 216, 226; Grousset, R., The Empire of the Steppes: a History of Central Asia, New Brunswick, NJ, 1970. Ss. 407, 436; Seleznëv, J. V., Èlita Zolotoj Ordy: Naučno-spravočnoe izdanie, Kazan', 2009. Ss. 182-183; Počekaev, R. J., Cari ordynskie: Biografii hanov i pravitelej Zolotoj Ordy. Saint Petersburg, 2010. Ss. 160-161. == Viitteet == Luokka:Keskiajan henkilöt Luokka:Vuonna 1380 kuolleet Luokka:1320-luvulla syntyneet Luokka:Mongolivaltakunta Luokka:Sotaherrat
Jean Kirkpatrick

Jean Kirkpatrick (k. 19. kesäkuuta 2000) oli yhdysvaltalainen sosiologian tohtori ja kansainvälisen naisten oma-apuliikkeen, Women For Sobrietyn (WFS) perustaja. Kirkpatrick valmistui maisteriksi vuonna 1954. Hän ryhtyi saman tien valmistelemaan sosiologian alan väitöskirjaa Pennsylvanian yliopistossa, mutta paha alkoholiongelma venytti työtä niin, että hän sai väitöskirjan valmiiksi vasta vuonna 1967. Päästyään irti alkoholista hän ryhtyi auttamaan muita päihderiippuvaisia naisia ja perusti 1970-luvun lopulla omiin kokemuksiinsa ja teoreettiseen tietoonsa perustuvan hoito-ohjelman alkoholistinaisille. Tämän Women For Sobriety -liikkeen ohjelmaa on toteutettu Yhdysvaltojen lisäksi muun muassa Irlannissa, Australiassa ja Kanadassa. Suomessa hänen oppejaan on toteuttanut Naiset yhdessä irti päihteistä -yhdistys Novat-ohjelman nimellä. Kirkpatrick on kirjoittanut naisten päihdeongelmista useita artikkeleita ja kirjoja. Hänen teoksensa Täyskäännös käännettiin suomeksi vuonna 2000. Jean Kirkpatrick kuoli 77-vuotiaana kesäkuussa 2000. == Lähteet == * Luokka:Yhdysvaltalaiset sosiologit Luokka:Yhdysvaltalaiset kirjailijat Luokka:Syntymävuosi puuttuu Luokka:Vuonna 2000 kuolleet
Murat Boz

Murat Boz (s. 7. maaliskuuta 1980) on turkkilainen laulaja. Hän on julkaissut kaksi albumia, Maximum (2007) ja Şans (2009). Luokka:Turkkilaiset laulajat Luokka:Vuonna 1980 syntyneet Luokka:Elävät henkilöt
San Diego Symphony

San Diego Symphony on yhdysvaltalainen orkesteri, joka esiintyi ensimmäistä kertaa 6. joulukuuta 1910. Nykyisin se pitää joka kaudella yli sata konserttia. Orkesteri on myös julkaissut levytyksiä Naxos- ja Proarte- levymerkeillä. Sen koti on alun perin vuonna 1929 rakennettu Copley Symphony Hall (alun perin The Fox Theater), joka annettiin orkesterin käyttöön vuonna 1984. Jahja Ling on orkesterin nykyinen musiikillinen johtaja; hänen edeltäjiensä joukossa ovat olleet Earl Bernard Murray, David Atherton, Yoav Talmi ja Robert Shaw.San Diego Symphony – Overview == Lähteet == == Aiheesta muualla == * Viralliset sivut Luokka:Yhdysvaltalaiset sinfoniaorkesterit Luokka:San Diego
F.E.A.R. 3

F.E.A.R. 3 (tyyliteltynä F.3.A.R.) on Day 1 Studiosin kehittämä ja Warner Bros. Interactive Entertainmentin julkaisema ensimmäisen persoonan ammuntapeli, joka on F.E.A.R.-pelisarjan kolmas osa. Peli julkaistiin kesäkuussa 2011 Microsoft Windowsille, PlayStation 3:lle ja Xbox 360:lle. == Lähteet == == Aiheesta muualla == * Luokka:Ensimmäisen persoonan ammuntapelit Luokka:Kauhuvideopelit Luokka:Vuoden 2011 videopelit Luokka:Windows-pelit Luokka:PlayStation 3 -pelit Luokka:Xbox 360 -pelit Luokka:Yhdysvalloissa kehitetyt videopelit
Rockstar Toronto

Rockstar Toronto (ennen Rockstar Canada) on kanadalainen pelitalo, joka toimii Rockstar Gamesin alaisuudessa. == Pelit == * Grand Theft Auto: Episodes From Liberty City – 2010 (Windows) * Grand Theft Auto IV: The Lost and Damned - 2010 (Windows) * Grand Theft Auto: The Ballad of Gay Tony - 2010 (Windows) * Grand Theft Auto IV – 2008 (PC) * Bully: Scholarship Edition – 2008 (Wii) * Manhunt 2 – 2007 (Wii) * The Warriors – 2005 (PlayStation 2, Xbox, PlayStation Portable) * Max Payne – 2001 (PlayStation 2) * Oni – 2001 (PlayStation 2) * Grand Theft Auto: London 1969 – 1999 (Windows, PlayStation) Luokka:Kanadalaiset videopeliyritykset Luokka:Rockstar Games pl:Rockstar Games#Studia Rockstar
Lauri Linna

Lauri Johannes Linna (11. heinäkuuta 1930 Perho – 9. kesäkuuta 2018 Oulu) oli suomalainen poliitikko ja kirjailija. Linna valmistui agrologiksi Pienviljelysneuvojaopistosta Hyvinkäältä vuonna 1956. Hän oli kansanedustajana 1970–1975 Oulun läänin vaalipiiristä Suomen Maaseudun Puolueen ja vuodesta 1972 Suomen Kansan Yhtenäisyyden Puolueen edustajana. Hän julkaisi kuusiosaisen Aatu-kirjasarjan 1996–2007. Lisäksi hän julkaisi teoksen Vennamon panttivangit (1998). Hänen veljensä oli Heimo Linna. == Lähteet == ==Aiheesta muualla== *Kokkolan kaupunginkirjasto. * Luokka:Kansanedustajat Luokka:Suomen maaseudun puolueen poliitikot Luokka:Suomen kansan yhtenäisyyden puolueen poliitikot Luokka:Ylivieskan kaupunginvaltuutetut Luokka:Oulun vaalipiiri Luokka:Suomalaiset kirjailijat Luokka:Suomalaiset päätoimittajat Luokka:Vuonna 1930 syntyneet Luokka:Vuonna 2018 kuolleet
Avro Canada CF-103

Avro Canada CF-103 oli suunniteltu torjuntahävittäjä, jota Avro Canada kehitti 1950-luvun alkuvuosina. Se oli jatkokehitetty versio CF-100 Canuck -hävittäjästä, jonka se olisi mahdollisesti myös korvannut. CF-103:n suorituskyky olisi ollut kuitenkin vain vähän CF-100:taa parempi, joten kone jäi malliasteelle. ==Tekniset tiedot== Luokka:Avro Canadan ilma-alukset Luokka:Kanadalaiset hävittäjälentokoneet Luokka:1950-luvun hävittäjälentokoneet
F.E.A.R. (pelisarja)

F.E.A.R. (lyhennetty sanoista First Encounter Assault Recon) on kauhuelementtejä sisältävä ensimmäisen persoonan ammuntapelisarja. ==Tiivistelmä== Pelit keskittyvät F.E.A.R. joukkoon, jotka taistelevat paranormaaleja yksiöitä vastaan. Alma Wade, nuori yliluonnollinen tyttö, jota Armacham Technology Corporation testasivat, haluaa kostoa. == Pelit == Vuosi Nimi Kehittäjä Julkaisija Huomioitavaa 2005 F.E.A.R. Monolith Productions Vivendi SA 2006 F.E.A.R. Extraction Point TimeGate Studios Vivendi SA Lisäosa 2007 F.E.A.R. Perseus Mandate TimeGate Studios Sierra Entertainment Lisäosa 2007 F.E.A.R. Files TimeGate Studios Sierra Entertainment Paketti 2009 F.E.A.R. 2: Project Origin Monolith Productions Warner Bros. Interactive Entertainment 2009 F.E.A.R. 2: Reborn Monolith Productions Warner Bros. Interactive Entertainment Lisäosa 2011 F.E.A.R. 3 Day 1 Studios Warner Bros. Interactive Entertainment 2014 F.E.A.R. Online Aeria Games & Entertainment Warner Bros. Interactive Entertainment == Aiheesta muualla == * Pelisarja MobyGamesissä Luokka:Ensimmäisen persoonan ammuntapelit Luokka:Kauhuvideopelit Luokka:Videopelisarjat Luokka:Yhdysvalloissa kehitetyt videopelit
Raw Deal (albumi)

Raw Deal on suomalaisen hard rock -yhtyeen Gringos Locosin kolmas studioalbumi vuodelta 1991. Levyn on julkaissut Fazer Finnlevy dig it -merkillä. Musiikkikasetin sarjatunnus on DIGMC 52. == Kappaleet == A-puoli 1\. Guts – 4:42 : (Säv. & san. Manninen) 2\. Street Credibility – 4:26 : (Säv. & san. Manninen) 3\. Poker Flat – 3:39 : (Säv. Manninen, san. Johnson / Manninen) 4\. Get My P.O.M. – 3:35 : (Säv. Granfelt / Marjaranta, san. Granfelt / Johnson) 5\. Loony Tunes – 4:27 : (Säv. Granfelt / Manninen, san. Johnson / Manninen) 6\. Parking-Lot Love – 4:05 : (Säv. Johnson, san. Johnson / Anderson) 4:05 B-puoli 1\. Chiquita – 4:15 : (Säv. & san. Johnson / Manninen) 2\. Granted – 3:52 : (Säv. & san. Johnson / Manninen) 3\. Workin' Out (With the Missus) – 3:46 : (Säv. & san. Johnson) 4\. Fast Lane - 4:01 : (Säv. & san. Johnson) 5\. Rock'n'Roll Hoochie Koo – 3:48 : (Säv. & san. Rick Derringer) 6\. Get to You – 4:48 : (Säv. Johnson / Manninen, san. Johnson) == Gringos Locos == * Richard G. Johnson – laulu, bassokitara, taustalaulu * Muddy Manninen – kitara, taustalaulu * Ben Granfelt – kitara, taustalaulu * Miri Miettinen – rummut ja lyömäsoittimet, taustalaulu == Lähteet == * Gringos Locos MC Raw Deal (Fazer Finnlevy 1991) Luokka: Vuoden 1991 albumit Luokka:Suomalaiset hard rock -albumit
Christian Vietoris

thumb|Christian Vietoris vuonna 2007. Christian Vietoris (s. 1. huhtikuuta 1989 Gerolstein, Rheinland-Pfalz) on saksalainen moottoriurheilija. Vuodesta 2012 lähtien hän on kilpaillut DTM-sarjassa. == Ura == Vietoris on kilpaillut myös Formula ADAC BMW, A1 Grand Prix, Saksan Formula 3, F3 Euroseries ja Aasian GP2 -sarjoissa. Vietoris voitti Formula ADAC BMW -sarjan mestaruuden vuonna 2006 ja A1 Grand Prix -sarjan mestaruuden kaudella 2006–07 yhdessä Nico Hülkenbergin kanssa. Vietoris on myös nuorin A1-kilpailun voittaja 18 vuoden ja 289 päivän ikäisenä. Vuonna 2010 Vietoris kilpaili GP2-sarjassa. Hän saavutti yhden voiton ja 29 pistettä. Vietoris on kilpaillut myös Aasian GP2-sarjassa kaudella 2009-10 voittaen Abu Dhabin sprinttikilpailun. Vietoris jatkoi samassa tallissa GP2-uraansa kaudella 2011. Hän jätti Espanjan ja Monacon viikonloput väliin, kun hän ajoi DTM:ssä, jotka olivat osuneet samana viikonloppuna päällekkäin GP2 viikonloppuina. Häntä tuurasi sen ajan Álvaro Parente. Vietoris palasi GP2:siin Valencian kilpailusta lähtien. Hän voitti Belgian pitkän kilpailun ja viime vuoden tapaan Italian sprinttikilpailun sijoittuen sarjan seitsemänneksi. DTM:ssä Vietoris saavutti 4 pistettä ja sijoittui sarjan 14:ksi. Vuonna 2012 Vietoris siirtyi kokonaan DTM-sarjaan saavuttaen 25 pistettä sijoittuen sarjan 12:ksi. Vuonna 2013 Vietoris saavutti neljä kolmossijaa ja yhden paalupaikan kauden aikana sijoittuen sarjan neljänneksi. == GP2-tulokset == Kausi Talli 1 2 3 4 5 6 7 8 9 10 11 12 13 14 15 16 17 18 19 20 Pisteet Sijoitus 2010 Racing Engineering ESP FEA Kesk. ESP SPR 18 MON FEA 14 MON SPR DNS TUR FEA 7 TUR SPR Kesk. EUR FEA 12 EUR SPR Kesk. GBR FEA 6 GBR SPR 10 GER FEA Kesk. GER SPR 10 HUN FEA 2 HUN SPR 2 BEL FEA 11 BEL SPR Kesk. ITA FEA 4 ITA SPR 1 ABU FEA ABU SPR 29 9. 2011 Racing Engineering TUR FEA 11 TUR SPR Kesk. ESP FEA Loukk. ESP SPR Loukk. MON FEA Loukk. MON SPR Loukk. EUR FEA Kesk. EUR SPR 13 GBR FEA 2 GBR SPR Kesk. GER FEA Kesk. GER SPR 4 HUN FEA 8 HUN SPR 10 BEL FEA 1 BEL SPR 13 ITA FEA 6 ITA SPR 1 35 7. === Aasian GP2 === Kausi Talli 1 2 3 4 5 6 7 8 Pisteet Sijoitus 2009–2010 DAMS ABU1 FEA 6 ABU1 SPR 1 ABU2 FEA Kesk. ABU2 SPR 14 BHR1 FEA 14 BHR1 SPR 9 BHR2 FEA Kesk. BHR2 SPR 14 9 10. Luokka:Aasian GP2 -kuljettajat Luokka:DTM-kuljettajat Luokka:Elävät henkilöt Luokka:GP2-kuljettajat Luokka:Saksalaiset autourheilijat Luokka:Urheilijatyngät Luokka:Vuonna 1989 syntyneet
John Hartley

John Thorneycroft Hartley (9. tammikuuta 1849 Tong, Shropshire – 21. elokuuta 1935 Knaresborough, Yorkshire) oli englantilainen tennispelaaja. Hartley saavutti urallaan kaksi Grand Slam -turnausvoittoa kaksinpelissä. Hän voitti Wimbledonin turnauksen kahdesti: vuonna 1879 ja 1880. Hartley voitti lisäksi Oxfordin yliopiston nelinpelimestaruuden vuonna 1882. == Kaksinpelivoitot Grand Slam -turnauksissa == Vuosi Turnaus Vastustaja loppuottelussa Tulos 1879 Wimbledon Vere St. Leger Goold 6–2, 6–4, 6–2 1880 Wimbledon Herbert Lawford 6–3, 6–2, 2–6, 6–3 == Lähteet == == Aiheesta muualla == * John Hartley (tennisspieler.com) Luokka:Brittiläiset tennispelaajat Luokka:Vuonna 1849 syntyneet Luokka:Vuonna 1935 kuolleet
Yhdystie 2855

Yhdystie 2855 on yhdystie Hämeenlinnan kaupungin ja Hattulan kunnan alueella Kanta-Hämeessä. Tie alkaa seututien 130 risteyksestä Hämeenlinnassa Parolantienä, kääntyy sitten lounaaseen Vuorentaantienä ja yhtyessään historiallisen Hämeen Härkätien reittiin muuttuu osoitenimeltään Hämeen Härkätieksi ja ohittaa Hämeenlinnan Vuorentaan kylän. Hattulan puolella tien osoitenimenä on Vanha Härkätie ja tie kulkee siellä Kivijoen ja Kouvalan kylien kautta. Tämän jälkeen tie palaa Hämeenlinnan alueelle Rengossa ja on jälleen osoitenimeltään Hämeen Härkätie. Rengon Kuittilassa tie erkanee historiallisen Hämeen Härkätien reitistä ja on loppumatkaltaan nimeltään Kuittilanraitti kunnes pian tämän jälkeen yhtyy valtatiehen 10 Rengon taajaman luona. Hämeen Härkätie, jonka reittiin valtaosa tiestä kuuluu, on määritelty valtakunnalliseksi matkailutieksi ja valtakunnallisesti merkittäväksi rakennetuksi kulttuuriympäristöksi. ==Lähteet== 2855 Luokka:Hämeen Härkätie Luokka:Hattulan liikenne Luokka:Hämeenlinnan liikenne
Kap Verden jalkapallomaajoukkue

Kap Verden jalkapallomaajoukkue edustaa Kap Verdeä miesten jalkapallon maaotteluissa. Sitä hallinnoi Kap Verden jalkapalloliitto. Maa pääsi ensimmäistä kertaa Afrikan-mestaruuskisoihin vuonna 2013 voitettuaan lokakuussa 2012 Kamerunin karsinnoissa.Eto'on tähdittämä Kamerun putosi Afrikan mestaruusturnauksesta HS 14.10.2012 ==Arvokisat== ===Maailmanmestaruuskilpailut=== * 1930 - 1998 Ei osallistunut * 2002 - 2010 Ei selviytynyt karsinnoista ===Afrikan-mestaruuskilpailut=== * 1957 - 1992 Ei osallistunut * 1994 – Ei selviytynyt karsinnoista * 1996 – Vetäytyi karsinnoista * 1998 – Ei osallistunut * 2000 - 2012 Ei selviytynyt karsinnoista * 2013 – Puolivälierät * 2015 – 1. kierros ==Lähteet== Luokka:Jalkapallomaajoukkueet Maajoukkue
Jyväskylän Lohi

Jyväskylän Lohi on vuonna 1924 perustettu jyväskyläläinen urheiluseura. Seuran Lajivalikoimiin on vuosien saatossa kuulunut useita urheilulajeja, mutta nykyisin seuran toiminta keskittyy lähinnä pesäpallon edustusjoukkueeseen. Lohi on TUL:n seura, ja seuralla on useita TUL:n mestaruuksia. 2000-luvulla seurasta käytettiin myös nimeä Lohi-Pesis. Seuran toiminta on jatkunut nimellä Jyväskylän Lohi vuodesta 2015. Kotiottelunsa Lohi pelaa Koskenharjun kentällä. ==Historia== 2000-luvulla seurasta käytettiin nimeä Lohi-Pesis. Lohi-Pesiksen toiminta päättyi syksyllä 2013, kun Lohi ei onnistunut nousemaan Ykköspesikseen pelaamalla, eikä myöskään kabinettipäätös ollut Lohelle myönteinen. Lohi oli kahtena peräkkäisenä syksynä edennyt nousukarsintoihin saakka ja hävinnyt sitten ensin Haapajärvelle ja sitten Manse PP:lle. Seuran toiminta lakkasi vuodeksi. Kun syksyllä 2014 oli otettu käsittelyyn toiminnan aloittaminen uudestaan, Jyväskylän Lohi haki kaudeksi 2015 sarjapaikkaa Suomensarjan itälohkosta. Haasteellisen paluukauden jälkeen Lohi nousi Ykköspesikseen kauden 2016 päätteeksi kukistettuaan nousukarsinnoissa Sotkamon Jymyn kakkosjoukkueen voitoin 1-2. Edellisen kerran Lohi pelasi Ykköspesiksessä kaudella 2004. Kauden 2017 jälkeen Lohi tippui takaisin Suomensarjaan. Kauden 2020 jälkeen Lohi nousi Ykköspesikseen kukistettuaan nousukarsinnoissa Kempeleen Kirin kakkosjoukkueen voitoin 2-0 == Junioritoiminta == Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Joukkue Mitalit Vuodet Yhteensä D-pojat D-pojat Yhteensä: Yhteensä: Yhteensä: 1 == Palkinnot ja huomionosoitukset == === Palkitut === Etenijäkuningas: * Pekka Sihvonen (1977) Kärkilyöntikuningas: * Jarmo Korhonen (1980) === Miesten Itä-Länsi-valinnat === * Seppo Kauppila (1972) * Markku Mörsky (1972, 1975) * Pekka Sihvonen (1977, 1981) * Jarmo Korhonen (1980) === Miesten Liitto-Lehdistö-valinnat === * Seppo Kauppila (1970, 1972) * Pekka Lehtonen (1975) * Markku Mörsky (1975) * Pekka Sihvonen (1980, 1981) == Lähteet == Luokka:Jyväskyläläiset urheiluseurat Luokka:Suomen Työväen Urheiluliiton jäsenseurat Luokka:Vuonna 1924 perustetut urheiluseurat Luokka:Pesäpalloseurat
EFW N-20

EFW N-20 "Aiguillon" oli vuonna 1952 valmistunut sveitsiläisen hävittäjäpommittajan prototyyppi. EFW eli Sveitsin valtion lentokonetehdas suunnitteli tämän nelimoottorisen suihkuhävittäjän toisen maailmansodan lopulla. Haller 1962, p.203. Moottorivalmistajaksi kaavailtiin sveitsiläistä Sulzeria, joka kuitenkin irtaantui hankkeesta vuonna 1947. Moottoriksi hankittiin englantilainen Armstrong Siddeley Mamba.Haller 1962, s. 204. Moottori oli potkuriturbiini, vaihde ja potkuri korvattiin ahtimella tätä lentokonetta varten. 3:5-kokoinen puurakenteinen lentävä malli tehtiin, ja se lensi 17. huhtikuuta 1948. Liitokone tuhoutui kokeissa mutta osoitti suunnittelman oikeellisuuden ja projekti jatkui. Moottoroitu skaalakone (3:5) Arbalète lensi 16. marraskuuta 1951. Prototyyppi valmistui vuonna 1952, ja sillä tehtiin rullauskokeita 8. huhtikuuta 1952 ennen kuin kehitystyö keskeytettiin.Jagdbomben- und Erdkampfflugzeug EFW N-20 ,,Aiguillon“ ". Retrieved 30 December 2009. thumb|EFW N-20.02 Arbalète thumb|Sulzer D45.04 thumb|SM-1 == Lähteet == == Aiheesta muualla == * * Haller, Ullrich. "The Swiss N-20 Jet Fighter-Bomber". Air Pictorial,July 1964. pp. 203–204. * Munziger, Ernst. Düsentriebwerke. Luzern:Baden Verlag, 1991. ISBN 3-85545-056-0. * Schürmann, Roman. Helvetische Jäger. Dramen und Skandale am Militärhimmel. Zürich: Rotpunktverlag, 2009. ISBN 978-3-85869-406-5 Luokka:Hävittäjälentokoneet
Virtuti Militari

Virtuti Militari on Puolan korkein sotilasansiomerkki. Se perustettiin vuonna 1792. Toisen maailmansodan päättymiseen mennessä se oli myönnetty kaikkiaan noin 26 000 henkilölle. Kunniamerkkiä jaetaan viidessä luokassa: * suurristin tähti * komentajan risti * ritarin risti * kultaristi * hopearisti ==Tunnettuja palkittuja== * Walerian Czuma * Władysław Raginis == Lähteet == == Aiheesta muualla == Luokka:Sotilasansiomitalit Luokka:Puolan kunniamerkit Luokka:Puolan asevoimat
Vanhalinnantie

Vanhalinnantie on Liikenneviraston määrittelemä museotie Varsinais-Suomen Liedossa ja Kaarinassa. Se on osa matkailutieksi ja valtakunnallisesti merkittäväksi rakennetuksi kulttuuriympäristöksi määriteltyä historiallista Hämeen Härkätietä. Tien kulku noudattelee Aurajoen itärantaa, ja tien varteen jää museona toimiva Liedon Vanhalinnan kartano linnavuorineen. Tie on kaavatie, ja jäätyään sivuun 1960-luvun alussa rakennetusta valtatiestä 10 se on säilynyt sorapäällysteisenä. Ennen nykyisen valtatien rakentamista se oli osa siihenastista valtatietä 10, joka pääosin noudatti Hämeen Härkätien kulkua Turun ja Rengon välillä. Osoitenimenä Vanhalinnantiellä on Liedossa Vanha Härkätie. ==Lähteet== Luokka:Hämeen Härkätie Luokka:Liedon liikenne Luokka:Liedon nähtävyydet 10 Luokka:Suomen museotiet
StarCraft (pelisarja)

StarCraft on Blizzard Entertainmentin kehittämä reaaliaikainen strategiapelisarja. ==Pelit== StarCraft *Ensijulkaisu: 1998 *Kehittäjä(t): Blizzard Entertainment, THQ *Julkaisija(t): Blizzard Entertainment, Sierra Entertainment, Nintendo ::StarCraft: Insurrection (täydennysosa) ::*Ensijulkaisu: 1998 ::*Kehittäjä(t): Blizzard Entertainment ::*Julkaisija(t): Aztech New Media ::StarCraft: Retribution (täydennysosa) ::*Ensijulkaisu: 1998 ::*Kehittäjä(t): Blizzard Entertainment ::*Julkaisija(t): WizardWorks Software ::StarCraft: Brood War (lisäosa) ::*Ensijulkaisu: 1998 ::*Kehittäjä(t): Saffire, Blizzard Entertainment ::*Julkaisija(t): Blizzard Entertainment, Sierra Entertainment StarCraft: Ghost *Ensijulkaisu: peruttu *Kehittäjä(t): Blizzard Entertainment, Nihilistic Software, Swingin' Ape Studios *Julkaisija(t): - StarCraft II: Wings of Liberty *Ensijulkaisu: 2010'' *Kehittäjä(t): Blizzard Entertainment *Julkaisija(t): Blizzard Entertainment StarCraft II: Heart of the Swarm *Ensijulkaisu: 2013'' *Kehittäjä(t): Blizzard Entertainment *Julkaisija(t): Blizzard Entertainment StarCraft II: Legacy of the Void *Ensijulkaisu: 2015'' *Kehittäjä(t): Blizzard Entertainment *Julkaisija(t): Blizzard Entertainment StarCraft II: Nova Covert Ops *Ensijulkaisu: 2016'' *Kehittäjä(t): Blizzard Entertainment *Julkaisija(t): Blizzard Entertainment StarCraft: Remastered *Ensijulkaisu: 2017'' *Kehittäjä(t): Blizzard Entertainment *Julkaisija(t): Blizzard Entertainment ==Universumi== ===Rodut=== Protossit ovat erittäin voimakkaita humanoideja, joiden voimalla on valoisa ja pimeä puoli. Protossit syntyivät muinaisen Xel'Naga -rodun vaikutuksesta. Xel'Naga tutki kaikenlaisia voimia ja onnistui kokeissaan luomaan Protossit ja antamaan heille kaksipuolisen voiman. Näin myös syntyivät heidän Templar- perinteet ja voimiensa seurauksena he jakaantuivat kahteen eri Templar- puolueeseen: itse Templareihin ja Pimeisiin Templareihin. Protossit luotiin Aiur- nimisellä planeetalla ja sen vuoksi se onkin heidän Kotimaailmansa. Heidän tärkein tehtävänsä on suojella Aiuria kaikilta mahdollisilta uhkaajilta. Aluksi sekä Templarit että Pimeät Templarit elivät rauhassa yhdessä, mutta sitten Pimeät Templarit tekivät jotain, mistä muut Templarit eivät pitäneet. Tämän seurauksena Templarien Konklaavi tuomitsi Pimeät Templarit karkotettavaksi Aiurista ja sen jälkeen Pimeät Templarit ja Templarit eivät olleet missään tekemisissä toistensa kanssa. Samalla Konklaavi asetti myös uusia lakeja ja perinteitä, jotka velvoittivat Templareita pysyttelemään erossa Pimeistä Templareista, sillä heidän pimeä voimansa oli uhka kaikelle. Mutta Pimeät Templarit perustivat oman yhteiskuntansa Shakuras-nimiselle planeetalle, josta he löysivät Xel'Naga- rodulle kuuluneen muinaisen temppelin. He päättivät jäädä Shakurasiin tutkimaan sitä. == Aiheesta muualla == * Pelisarja MobyGamesissä *
Dominic Adiyiah

Dominic Adiyiah (s. 29. marraskuuta 1989 Accra) on ghanalainen jalkapalloilija, pelipaikaltaan hyökkääjä. Hän pelasi vuonna 2020 päättyneellä seuraurallaan kotimaansa lisäksi Norjassa, Italiassa, Serbiassa, Turkissa, Ukrainassa, Kazakstanissa ja Thaimaassa. Hän pelasi Ghanan maajoukkueessa MM- kilpailuissa 2010 ja saavutti samana vuonna Afrikan-mestaruuskilpailuissa hopeaa. Hän voitti alle 20-vuotiaiden maailmanmestaruuden 2009, oli kahdeksalla maalillaan lopputurnauksen paras maalintekijä ja teki maalin myös loppuottelun ratkaisseessa rangaistuspotkukilpailussa. Adiyiahin ensimmäinen eurooppalainen seura oli norjalainen Fredrikstad, jossa hän pelasi vuosina 2008–2009. Italialaisseura AC Milan osti hänet vuoden 2010 alussa, mutta hän ei päässyt pelaamaan edustusjoukkueessa yhtään ottelua. Kaudella 2010–2011 hän pelasi lainalla Regginan joukkueessa 13 Serie B -ottelua ja teki niissä yhden maalin. Maalis-huhtikuussa 2011 hän pelasi kuusi Serbian Superliigan ottelua lainasopimuksella liiga- ja cupmestaruuden voittaneessa FK Partizanissa. Hän pelasi vielä lainalla Turkin toisella sarjatasolla Karşıyakan joukkueessa ja Ukrainan Valioliigassa Arsenal Kiovan joukkueessa, kunnes hän siirtyi kesällä 2012 vapaalla siirrolla Arsenal Kiovan omistukseen. Adiyiah edusti Kazakstanin Valioliigassa FK Atyrauta vuonna 2014 ja pelasi sen jälkeen Thaimaassa. == Lähteet == == Aiheesta muualla == *Profiili AC Milanin sivustolla *Profiili National Football Teamsissa *Profiili FIFA:n sivustolla Luokka:Ghanalaiset jalkapalloilijat Luokka:Vuonna 1989 syntyneet Luokka:Elävät henkilöt
Kierrekorkki

Kierrekorkki on paikoilleen kierrettävä pullonkorkki. Se voidaan kiertää paikoilleen ja pois monta kertaa. Kierrekorkit ovat metallisia tai muovisia. Kierrekorkit suositellaan jätettäviksi paikoilleen, kun vie pullot palautukseen. ==Aiheesta muualla== *International Screwcap Initiative Luokka:Korkit Luokka:Pullot
David Rosenthal

David Rosenthal on yhdysvaltalainen kolmen Grammy-ehdokkuuden saanut kosketinsoittaja, musiikkituottaja ja sanoittaja. Hänet tunnetaan muun muassa yhteistyöstään Billy Joelin kanssa. Billy Joelin ohella Rosenthal on soittanut ja levyttänyt mm. Bruce Springsteenin, Enrique Iglesiasin, Robert Palmerin, Steve Vain, Yngwie Malmsteenin, Cyndi Lauperin, Little Stevenin, Happy The Manin ja Rainbown kanssa. Rosenthalilla on musiikillinen koulutus Bostonin kuuluisasta Berklee College of Musicista. Rainbown hajottua Rosenthal jatkoi uraansa hard rockin parissa oman yhtyeensä, David Rosenthal's Red Dawnin kanssa. Yhtyeessä soitti entisiä Rainbown ja Alice Cooperin yhtyeen jäseniä. Yhtye julkaisi vuonna 1993 albumin Never Say Surrender. Sanoittajan roolissa Rosenthal oli mm. Stacy Lattisawin R&B-hitti; "Let Me Take You Downin" taustalla. Rosenthal sanoitti myös Rainbown vuonna 1982 ilmestyneeltä Straight Between the Eyes -albumilta löytyvän "Miss Mistreated"-kappaleen sekä seuraavalta Bent out of Shape -albumilta löytyvät kappaleet "Can't Let You Go" sekä "Fire Dance". Vuonna 2000 Rosenthal korvasi Happy The Man -yhtyeen pitkäaikaisen kosketinsoittajan, Kit Watkinsin. == Aiheesta muualla == * David Rosenthalin viralliset kotisivut Luokka:Rainbow Luokka:Yhdysvaltalaiset kosketinsoittajat Luokka:Yhdysvaltalaiset musiikkituottajat Luokka:Yhdysvaltalaiset rockmuusikot Luokka:Yhdysvaltalaiset sanoittajat Luokka:Syntymävuosi puuttuu Luokka:Elävät henkilöt